ಮುಂಬೈ:ಅಲ್ಪೆಕ್ಸ್​ ಸೋಲಾರ್ ಐಪಿಒಗೆ ಮೊದಲ ದಿನವೇ 20 ಬಾರಿ ಚಂದಾದಾರಿಕೆ ಆಗಿದೆ. ಅಂದರೆ, ಈ ಐಪಿಒದಲ್ಲಿ ಹಂಚಲಾಗುತ್ತಿರುವ ಷೇರುಗಳಿಗಿಂತಲು 20 ಪಟ್ಟು ಹೆಚ್ಚು ಷೇರುಗಳ ಖರೀದಿಗೆ ಅರ್ಜಿ ಸಲ್ಲಿಸಲಾಗಿದೆ. ಅಲ್ಲದೆ, ಗ್ರೇ ಮಾರುಕಟ್ಟೆಯಲ್ಲಿ ಈ ಷೇರಿನ ಬೆಲೆ ಈಗಾಗಲೇ ಗಗನಮುಖಿಯಾಗಿದೆ.
ಸೋಲಾರ್ ಪ್ಯಾನಲ್ ತಯಾರಿಕೆ ಕಂಪನಿಯಾದ ಆಲ್ಪೆಕ್ಸ್ ಸೋಲಾರ್‌ನ ಐಪಿಒ ಗುರುವಾರ, ಫೆಬ್ರವರಿ 8ರಂದು ಹೂಡಿಕೆಗಾಗಿ ತೆರೆಯಲಾಗಿದೆ. ಈ ಐಪಿಒಗೆ ಮೊದಲ ದಿನವೇ ಅದ್ಭುತ ಪ್ರತಿಕ್ರಿಯೆ ಸಿಕ್ಕಿದ್ದು, ಮೊದಲ ದಿನವೇ 20.37 ಪಟ್ಟು ಚಂದಾದಾರಿಕೆಯಾಗಿದೆ. ಚಿಲ್ಲರೆ ವಿಭಾಗದಲ್ಲಿ 34.52 ಪಟ್ಟು ಚಂದಾದಾರಿಕೆಯಾಗಿದೆ.
ಈ ಐಪಿಒದಲ್ಲಿ ಷೇರುಗಳನ್ನು ಖರೀದಿಸಲು ಹೂಡಿಕೆದಾರರು ಸೋಮವಾರ ಫೆಬ್ರವರಿ 12ರವರೆಗೆ ಅರ್ಜಿ ಸಲ್ಲಿಸಲು ಅವಕಾಶವಿದೆ. ಈ ಐಪಿಗೆ ಬೆಲೆ ಪಟ್ಟಿಯನ್ನು ಪ್ರತಿ ಷೇರಿಗೆ 109 ರಿಂದ 115 ರೂಪಾಯಿಗೆ ನಿಗದಿಪಡಿಸಲಾಗಿದೆ.
ಮಾರುಕಟ್ಟೆ ತಜ್ಞರ ಪ್ರಕಾರ, ಆಲ್ಪೆಕ್ಸ್ ಸೋಲಾರ್ ಐಪಿಒ ಗ್ರೇ ಮಾರ್ಕೆಟ್‌ನಲ್ಲಿ 190 ರೂಪಾಯಿಯ ಪ್ರೀಮಿಯಂನಲ್ಲಿ ಲಭ್ಯವಿದೆ. ಅಂದರೆ, ಷೇರುಗಳ ಬೆಲೆ ಗ್ರೇ ಮಾರುಕಟ್ಟೆಯಲ್ಲಿ 305 ರೂ. ತಲುಪಿದೆ. ಈ ಬೆಲೆಯೇ ಮುಂದುವರಿದರೂ ಷೇರು ಮಾರುಕಟ್ಟೆಯಲ್ಲಿ ಪಟ್ಟಿ (ಲಿಸ್ಟಿಂಗ್​) ಮಾಡಿದ ಮೊದಲ ದಿನದಂದೇ ಹೂಡಿಕೆದಾರರು ಅಂದಾಜು 165% ಲಾಭ ದೊರೆಯಬಹುದು.
ರೂ. 10 ಮುಖಬೆಲೆಯ 64.80 ಲಕ್ಷ ಈಕ್ವಿಟಿ ಷೇರುಗಳ ಹೊಸ ವಿತರಣೆಯ ಮೂಲಕ ಐಪಿಐದಲ್ಲಿ 74.52 ಕೋಟಿ ರೂ.ಗಳನ್ನು ಸಂಗ್ರಹಿಸಲು ಕಂಪನಿ ಉದ್ದೇಶಿಸಿದೆ.ಚಿಲ್ಲರೆ ಹೂಡಿಕೆದಾರರು ಈ ಐಪಿಒದಲ್ಲಿ ಕನಿಷ್ಠ 1,200 ಈಕ್ವಿಟಿ ಷೇರುಗಳ ಲಾಟ್​ ಖರೀದಿಸಬೇಕು. ಇದಕ್ಕೆ ಕನಿಷ್ಠ ಹೂಡಿಕೆ ಮೊತ್ತವು 138,000 ರೂಪಾಯಿ ಆಗುತ್ತದೆ.
ಆಲ್ಪೆಕ್ಸ್ ಸೋಲಾರ್ ಐಪಿಒದಲ್ಲಿ ಷೇರು ಹಂಚಿಕೆಯನ್ನು ಫೆಬ್ರವರಿ 13 ರಂದು ಮಾಡಲಾಗುವುದು. ಫೆಬ್ರವರಿ 15ರಂದು ಎನ್‌ಎಸ್‌ಇಯಲ್ಲಿ ಈ ಕಂಪನಿಯ ಷೇರುಗಳನ್ನು ಪಟ್ಟಿ ಮಾಡಲಾಗುವುದು.
ಆಲ್ಪೆಕ್ಸ್ ತನ್ನ ಸೋಲಾರ್ ಮಾಡ್ಯೂಲ್ ಉತ್ಪಾದನಾ ಸೌಲಭ್ಯಗಳನ್ನು ಇನ್ನಷ್ಟು ಸುಧಾರಿಸಲು ಮತ್ತು ವಿಸ್ತರಿಸಲು ಈ ಐಪಿಒದಿಂದ ಸಂಗ್ರಹಿಸಿದ ಆದಾಯವನ್ನು ಬಳಸಲು ಉದ್ದೇಶಿಸಿದೆ.

ನಷ್ಟದಲ್ಲಿದ್ದ ಕಂಪನಿಯ ಲಾಭ ಈಗ 283% ಹೆಚ್ಚಳ: ಝೊಮ್ಯಾಟೊ ಷೇರುಗಳಿಗೆ ಬೇಡಿಕೆ, ಬೆಲೆ ಏರಿಕೆ

ಸೂರ್ಯೋದಯ ಯೋಜನೆಯಿಂದ ಒಂದೇ ತಿಂಗಳಲ್ಲಿ ಷೇರು ಬೆಲೆ 60.20% ಏರಿಕೆ: ರೂ. 1100 ಕೋಟಿಯ ಆರ್ಡರ್​ ಪಡೆಯುತ್ತಿದ್ದಂತೆ ಗುರುವಾರ 10% ಹೆಚ್ಚಳ

ಆರ್​ಬಿಐ ಬಡ್ಡಿ ದರ ನೀತಿಗೆ ನೀರಸ ಪ್ರತಿಕ್ರಿಯೆ: ಷೇರು ಮಾರುಕಟ್ಟೆಯಲ್ಲಿ ಕರಡಿಯ ಕುಣಿತ

ಬೆಂಗಳೂರು: ಜೀವನಶೈಲಿ ಮತ್ತು ಆಹಾರ ಪದ್ಧತಿಯಲ್ಲಿನ ಬದಲಾವಣೆಯಿಂದಾಗಿ ಅನೇಕ ಜನರು ಅಧಿಕ ತೂಕದಿಂದ ಬಳಲುತ್ತಿದ್ದಾರೆ. ಆದರೆ…
ಬೆಂಗಳೂರು:  ಔಷಧೀಯ ಗುಣಗಳಿಂದ ಸಮೃದ್ಧವಾಗಿರುವ ತೆಂಗಿನ ನೀರು ನಿಮ್ಮ  ಆರೋಗ್ಯವನ್ನು ಹೆಚ್ಚಿನ ಪ್ರಮಾಣದಲ್ಲಿ ಸುಧಾರಿಸುತ್ತದೆ. ನೀವು…
ಬೆಂಗಳೂರು:  ಬಿಕ್ಕಳಿಕೆ ಯಾರನ್ನಾದರೂ ನೆನಪಿಸುತ್ತದೆ ಎಂದು ದೊಡ್ಡವರು ಹೇಳುತ್ತಾರೆ. ಅಲ್ಲದೆ ಶಾಕಿಂಗ್ ಏನಾದರೂ ಹೇಳಿದರೆ ತಕ್ಷಣ…
Sign in to your account
Please enter an answer in digits:2 × two =
Remember me
